הוועדה המיוחדת לענייני מחקר ופיתוח מדעי וטכנולוגי, כנסת 15, פרוטוקול מספר 43, 2000-07-18 12:00

ענת מאור: צהרים טובים.

ענת מאור: אני מתכבדת לפתוח את הישיבה ואני מתנצלת על האיחור.

ענת מאור: זה עתה יצאתי מוועדת החוקה, שדנה בחוק חשוב מאוד שדן באיסור הלבנת הון.

ענת מאור: אני חושבת שאנחנו מביאים בשורה בתחום אחר לגמרי, שבא באחור של 10 שנים בנושא הלבנת ההון.

ענת מאור: מצאתי לנכון לקחת חלק בחקיקה ולכן איחרתי ועל כך התנצלותי.

ענת מאור: יושב אתנו חבר הכנסת אבי יחזקאל, יוזם החוק.

ענת מאור: הייתי בטוחה שאני מקבלת קרדיט ממנו, אבל את כל העבודה אני עושה לבד.

ענת מאור: אני שמחה שהצלחת להגיע...

אברהם יחזקאל: את תמיד עושה את העבודה לבד...

אברהם יחזקאל: זו החריצות שלך והעצלנות שלנו.

ענת מאור: את זה אף פעם לא אמרתי.

ענת מאור: מי שעובד מקבל את הקרדיט.

ענת מאור: לחבר הכנסת יחזקאל יש ישיבת משנה בשעה 13:00.

ענת מאור: אנחנו מדברים בהצעת חוק שדנה בקרן מחקר לבחינת בטיחות השימוש בטלפונים סלולריים.

ענת מאור: אני מזכירה את נוהל העבודה: כולם מחזיקים בידיהם את הצעת החוק?

ענת מאור: אני מבקשת מכולם לקחת את העותק המעודכן.

ענת מאור: קיימנו ישיבה ראשונה בנושא ושמענו את ההסתייגויות מכל הנוגעים בדבר וביקשנו להעביר הערות בכתב.

ענת מאור: הצעת החוק הזו, שהיא הצעת חוק פרטית של חבר הכנסת אבי יחזקאל, מופיעה כבר בניסוח היועצת המשפטית של הוועדה, עורכת הדין מירי פרנקל-שור, לאור הדברים שהתקבלו ושאושרו על ידי המציע ועל ידי, כיושבת ראש הוועדה.

ענת מאור: זה לא ימנע מהנוגעים בדבר מאוחר יותר, לנסות לשכנע את הוועדה פעם נוספת, עכשיו או לקראת קריאה שניה ושלישית.

ענת מאור: הישיבה תסתיים היום בשעה 13:00 בהצבעה על החוק על ידי חברי הכנסת.

ענת מאור: לפיכך, אני רוצה להזכיר שוב למשרדי הממשלה ולכל הנוגעים בדבר, שאנו לא מתחילים את הדיון הכללי למי שהתנגדו להצעת החוק הממשלתית במשך שנה שלמה.

ענת מאור: החוק יקודם ויעבור.

ענת מאור: זכות הנוגעים בדבר להכניס הסתייגויות ותיקונים בעינה עומדת.

ענת מאור: אנחנו מתחילים בעבודה.

ענת מאור: פניית החברות הסלולריות לשנות את שם החוק התקבלה, ולפיכך אנחנו לא מדברים על שם עם קונוטציה של הנזקים שבשימוש, אלא מבחינת בטיחות השימוש בטלפונים הסלולריים.

ענת מאור: את זה קיבלנו.

ענת מאור: יש הערות הנוגעות לשם החוק?

שנית פנחסי: אני מהלשכה המשפטית של משרד המדע.

שנית פנחסי: בישיבה הקודמת אמרנו שבזמן שהיתה הצבעה במליאה, היה ערר תלוי ועומד של משרד האוצר.

שנית פנחסי: התבקשנו לבדוק זאת וכך עשינו, הן עם משרד המשפטים והן עם משרד האוצר, והן עם היועצת המשפטית של הכנסת.

שנית פנחסי: התברר, שאכן הדברים היו כך.

שנית פנחסי: זאת אומרת, היה ערר של משרד האוצר.

שנית פנחסי: נציג משרד האוצר נמצא כאן והוא יכול לנמק מיד את הערר.

אברהם יחזקאל: על מה?

אברהם יחזקאל: על עצם ההצבעה במליאה?

שנית פנחסי: על החלטת הוועדה.

שנית פנחסי: באותו מועד ההחלטה של הממשלה היתה להתנגד...

אברהם יחזקאל: מה פתאום?

שנית פנחסי: זה אומר שבעצם כיום, כל הדבר הזה נותר תלוי ועומד.

שנית פנחסי: נציגי הממשלה כפופים להחלטה הזאת שאומרת להתנגד וזה אומר שגם היום אנחנו יכולים להתנגד לדברים מהותיים של החוק .

ענת מאור: אני רוצה לומר את החלטתי החד משמעית: זכות הממשלה היא לעשות מה שהיא רוצה.

ענת מאור: אבל, אנחנו הרשות המחוקקת.

ענת מאור: שר התקשורת אמר במליאה שהממשלה מקבלת את הצעת החוק, בלי להזכיר שום הסתייגות.

ענת מאור: בישיבה הקודמת העלתם טענה, שאותה קיבלתי בעקרון, ואני מבקשת להוסיף אותה: מבקשים שהחוק יהיה לניסיון של שנתיים.

ענת מאור: אמרנו שזה התקבל לא לשנתיים אלא לחמש שנים, על פי ההמלצה של המשרד לאיכות הסביבה וכולי.

ענת מאור: את התוספת הזאת אני מקבלת מוועדת השרים לענייני חקיקה.

ענת מאור: אם למשרד האוצר היתה הסתייגות מקדמית על העלויות וכולי, אנחנו לא נכנסים לדיון מחודש ואני פונה לממשלה לשקול את עמדתה, אם היא מתכוונת להופיע נגד החוג, כשהנושא יעלה לקריאה ראשונה, והוא יעלה.

ענת מאור: אבל, זה נתון לשיקול דעתה.

ענת מאור: לאחר שחוק עבר פה אחד בקריאה טרומית במליאה, בהסכמת השר, אני לא מאפשרת להחזיר את הדיון על הקופה כולה.

אברהם יחזקאל: ועדת המדע היא אכסניה לחקיקת חוק של יוזמות פרטיות וממשלתיות ואני מודה לכל צוות ועדת המדע וליושבת הראש, על העבודה, על החריצות ועל האיכות.

אברהם יחזקאל: לפעמים יש לנו ישיבות בוועדות אחרות וקורה שלפעמים מציע החוק לא יכול להופיע, אבל הוא סומך על הוועדה ועל היושב ראש שלה שיריצו את החקיקה וכך צריך להיות.

אברהם יחזקאל: נקודה נוספת, חוק מקביל חמור יותר בלי תמיכה של הממשלה שכבר פוסק הלכה האומרת, שהשימוש בטלפונים סלולריים מזיק לבריאות נדון בימים אלה בוועדת הכלכלה.

אברהם יחזקאל: הצעת החוק היא של חבר הכנסת אופיר פינס.

אברהם יחזקאל: אני חושב שההגינות מחייבת.

אברהם יחזקאל: ..

יאיר יוספי: הוא לא פוסק.

יאיר יוספי: ..

ענת מאור: הוא מחייב אזהרה מראש.

יאיר יוספי: הוא אומר שזה לא ידוע.

יאיר יוספי: מר פינס משך את ההצעה ושינה אותה.

יאיר יוספי: ..

אברהם יחזקאל: עם מכירת המכשיר אתם תחלקו כרוז.

יאיר יוספי: כמו לגבי כל המכשירים האחרים.

אברהם יחזקאל: סליחה אדוני, אמרתי משהו לא נכון כרגע?

אברהם יחזקאל: זה לא משנה את העובדה.

אברהם יחזקאל: יחד עם המכשיר יחלקו מידע.

אברהם יחזקאל: בכל מקרה, הצעת החוק אושרה על ידי הממשלה או הגורמים המתאימים לממשלה.

אברהם יחזקאל: היה דיון של כל ראשי החברות עם השרה דליה איציק ומשרד התקשורת.

אברהם יחזקאל: למה אתה אומר שלא?

אברהם יחזקאל: אני הייתי בדיון הזה.

אברהם יחזקאל: .. לא היה דיון כזה?

ג'קי דבי: היה דיון כזה ואגיד בדיוק מה היה בדיון.

אברהם יחזקאל: אבל אתה לא היית בו...

ג'קי דבי: הייתי בו וגם רשמתי מה היה בו.

אברהם יחזקאל: בכל מקרה, במליאת הכנסת זה אושר בקריאה טרומית.

אברהם יחזקאל: לטעמי, עושה נכון וגם באומץ חברת הכנסת מאור, שמביאה זאת לקריאה ראשונה.

אברהם יחזקאל: יהיו דיונים לקראת קריאה שניה ושלישית.

אברהם יחזקאל: אני חושב שבסופו של דבר מדובר כאן על הקמת קרן מחקר.

אברהם יחזקאל: מדובר על כך שממילא חברות הסלולר בעצמן עוסקות במחקר ומקדישות אמצעים ומשאבים רבים לכך.

אברהם יחזקאל: אלא מאי?

אברהם יחזקאל: הבעיה היא עם הסוגייה הקשורה בעניין של איך הדברים נראים.

אברהם יחזקאל: יכול מאוד להיות, שהדברים יהיו כאלה שקרן המחקר הזאת תהיה בשיתוף עם החברות הסלולריות ונציגי ממשלה ונציגי צרכנות והתוצאות תצטיירנה בעיני הציבור כיותר אובייקטיביות.

אברהם יחזקאל: אני לא טוען שחברות הסלולר מטעות את הציבור במחקרים שלהן.

אברהם יחזקאל: להיפך, אני טוען שמכיוון שזה נראה בעיניים ציבוריות בחזקת גם מממנות וגם מביאות את התוצאות היעילות, יכול להיות בזה פגם.

אברהם יחזקאל: ברגע שאתה מממן את המחקר וועדה ציבורית או אובייקטיבית תהיה שותפה לאותם מחקרים, זה יראה נכון יותר מבחינה ציבורית.

אברהם יחזקאל: לכן, כפי שסיכמנו עם יושבת הראש, הבאנו את הבקשות שלכם לשנות את החוק ודברים מהסוג הזה ואני מודה לה על כך.

ענת מאור: אני רוצה להתייחס לדברים נוספים שקיבלנו בפעם הקודמת ואז אאפשר להתייחס לחוק.

ענת מאור: לא אאפשר דיון כללי.

ענת מאור: לגבי מטרות הקרן: קיבלנו את ההסתייגות לגבי נושא האכיפה.

ענת מאור: הוא לא יהיה מן המטלות אלא רק המחקר.

ענת מאור: לגבי הנהלת הקרן, קיבלנו את כל ההערות שהיו.

אברהם יחזקאל: בניגוד לעמדה שלי.

ענת מאור: קיבלנו את ההערה, שאנחנו לא יכולים לערב בין המחקר לבין האכיפה שמוטלת על המשרדים השונים.

טל גיז: זה מופיע בנוסח החוק.

ענת מאור: על פי זכרוני, קיבלתי את ההסתייגות אך אני מבקשת לבדוק זאת.

ענת מאור: אני מסכימה שזה נושא לדיון.

טל גיז: סעיף המטרות לא שונה.

ענת מאור: לגבי הנהלת הקרן, אני רוצה להזכיר שקיבלנו את הפניה של משרדי הממשלה השונים, במיוחד של משרד הבריאות.

טל גיז: זו עמדת הממשלה.

ענת מאור: סעיף 5 מוכנס כהשלמה לסעיף 4.

ענת מאור: אלה ההשגות לפי זכרוני.

ענת מאור: אני מאפשרת עתה את פתיחת הדיון והייתי רוצה לשמוע התייחסויות.

ג'קי דבי: אני נציג חברת פלאפון.

ג'קי דבי: לפי מיטב הבנתי, אני מדבר גם בשם החברות האחרות בסוגייה הזאת: אנחנו, חברות הסלולר, בעד כל מחקר שבא להיטיב עם הציבור באופן חד משמעי.

ג'קי דבי: אין לנו כל התנגדות לכך.

ג'קי דבי: אנחנו מתנגדים למימון שיוטל כולו על חברות הסלולר.

ג'קי דבי: בישיבה הקודמת העלתי את הנקודה, שחברות הסלולר משלמות למדינה 8% תמלוגים.

ג'קי דבי: מדובר במשהו כמו חצי מיליארד שקל ששלושת החברות משלמות למדינה.

ג'קי דבי: עוד כ-50 מיליון שקל בגין הספקטרום, התדרים שהמדינה מקצה לנו על בסיס שנתי.

ג'קי דבי: כלומר, על בסיס של 10 שנים זה עוד חצי מיליארד שקל.

ג'קי דבי: כמו כן, החברות משלמות מס הכנסה על רווחים למי שמרוויח מהחברות.

ג'קי דבי: הדגשתי שאנחנו מוכנים בהחלט שאכן המימון יבוא מהתמלוגים.

ג'קי דבי: זה עלה בצורה מאוד ברורה ומה שהסכמנו בוועדת השרים לענייני חקיקה שדנה בנושא, וגם חבר הכנסת יחזקאל היה באותה ישיבה...

אברהם יחזקאל: במשרד המדע אומרים שלא היה דבר כזה.

אברהם יחזקאל: ..

ג'קי דבי: היה דיון כזה, אני בהחלט מאשר זאת.

ג'קי דבי: באותו דיון יצאנו בהבנה שעושים איסוף חומר ונתונים מכל העולם, בודקים את הסוגייה הזאת ואז פונים לחבר הכנסת יחזקאל על חשבוננו, יחד עם משרד התקשורת והמשרד לאיכות הסביבה ומשרד הבריאות אם אינני טועה, על מנת שיראו אם יש התקדמות.

ג'קי דבי: חבר הכנסת יחזק

ג'קי דבי: אל ביקש שהחוק יעבור לקריאה טרומית ועל כך היתה הסכמה.

ג'קי דבי: מעבר לזה, יש פה מעין קונספציה שהשתבשה כאילו שחברות הסלולר מוכנות לממן את המחקר הזה.

ג'קי דבי: אנחנו מתנגדים באופן מאוד ברור לכך.

ג'קי דבי: אנחנו מוכנים להירתם לכל דבר שידרש, החל ממידע, נתונים וכולי.

ג'קי דבי: גברתי יושבת הראש, הכנתי נוסח של סעיף של המקורות.

ג'קי דבי: אני לא סתם מתנגד, אלא אני מציע נוסח ושבו אני מציע מהיכן צריכים לבוא הכספים.

ג'קי דבי: הכספים צריכים לבוא משני מקורות: חצי אחוז מהתמלוגים צריכים ללכת למחקר הזה, וכן יש להטיל סכום דומה על סמך התקנות מהחברות שעוסקות ביבוא של ציוד הקצה.

ג'קי דבי: יש פה תעשיה שלמה.

ג'קי דבי: אמרתי זאת גם בישיבה הקודמת, שלא יתכן שעל ארבע חברות הסלולר יושת ההיטל הזה.

ג'קי דבי: לכן, יש פה נוסח שניסחתי בעצמי, אני מתנצל על הניסוח.

רפי הוידה: אני נציג משרד התקשורת.

רפי הוידה: יש לנו שתי הערות: הערה אחת, מתייחסת לנושא הגדרות וגם כוללת את שם החוק.

רפי הוידה: טלפון סלולרי לא קיים בהגדרות, לפחות במונחי משרד התקשורת.

רפי הוידה: אנחנו מציעים שתהיה התאמה בהגדרות, כאשר ההגדרה הנכונה היא: רדיו טלפון תאי נייד – רט"נ, זה השם הנכון.

רפי הוידה: זה קשור גם לשם החוק.

רפי הוידה: כלומר, שימוש ברדיו טלפון נייד במקום טלפון סלולרי.

רפי הוידה: גם בסעיף 2, לגבי קרן המחקר צריך שיהיה כתוב: רט"נ.

רפי הוידה: יש לשנות זאת גם בסעיף 3(1).

רפי הוידה: משרד התקשורת מבקש שינתן שבוע למחלקה המשפטית, על מנת שיעשו התאמה להגדרות הנכונות, כאשר לדוגמא, נושא של תשתיות מדובר בעיקר כרדיו תאי.

רפי הוידה: הערה נוספת לסעיף 7 – אנחנו מבקשים שבסעיף 7(א) יהיה רשום: הקרן תנוהל בידי ההנהלה אשר תמונה על ידי השר, בהסכמה עם שר התקשורת ושר האוצר.

רפי הוידה: כלומר, במקום בהתייעצות, שיהיה רשום בהסכמה.

רפי הוידה: זאת, כיוון ששר האוצר ושר התקשורת ממונים על התקנות של תמלוגים וכדומה.

רפי הוידה: אני מניח שיש אפשרות של התייעצות בין שלושת השרים ושתימצא הנוסחה הנכונה בהקשר לתקצוב ומימון קרן המחקר, היה והיא תתממש.

רפי הוידה: אלה שתי ההערות העקרוניות.

רפי הוידה: אני מבקש לתת לנציגה שלנו מהלשכה המשפטית להעיר עוד מספר הערות.

טל אופק: הערה אחת הוזכרה כאן, לגבי סעיף 3(2): "...

טל אופק: ומעקב לאחר ישומן".

טל אופק: אנחנו חושבים גם כן שלקרן יש תפקיד מחקרי ולא יישומי.

טל אופק: שתי הערות ניסוחיות: בסעיף 4(ב) כתוב: "הרכב חברי הקרן", ואני חושבת שהכוונה היא להרכב חברי הנהלת הקרן.

ענת מאור: נכון.

טל אופק: לגבי סעיף 4(ב)4, אחד הנציגים הוא נציג החברות הסלולריות וכדומה.

טל אופק: כתוב שם: רשיונות למתן רדיו טלפון נייד.

טל אופק: אני חושבת שאתם מתכוונים למתן שירותי רדיו טלפון נייד.

טל אופק: בכל מקרה, לגבי השיתוף של נציג החברות הסלולריות בהנהלת הקרן, לפחות לכאורה, נראה כאילו שזה מתנגש עם מה שאמור בסעיף 5 לגבי ניגוד עניינים.

אברהם יחזקאל: זה טבעי.

אברהם יחזקאל: ..

טל אופק: זה טבעי, אבל אי אפשר יהיה להגיד שאין לנציג כזה ניגוד עניינים.

ענת מאור: אנחנו לא רוצים לתת להם אפשרות להיות שותפים.

ענת מאור: זה עניין אישי...

טל גיז: זה סעיף שמקובל בכל מינוי של חברי וועדה או חברי מועצה.

טל גיז: יש אפשרות אחרת מבחינה מבנית, ואני הבנתי שזה עלה בישיבה הקודמת.

טל גיז: בגלל שזו קרן במסגרת המשרד לאיכות הסביבה וזו קרן ממשלתית, חברי ההנהלה יהיו נציגי הממשלה.

טל גיז: לצידם, תקום ועדה שהיא ועדה מייעצת מדעית, שיהיו חברים בה נציגי ציבור, מומחים בתחומים השונים שקשורים לתחומי המחקר של הקרן ובדומה לחוקים אחרים שבהן יש וועדות כאלה, יש חובת התייעצות של ההנהלה בוועדה המייעצת.

רפי הוידה: אגב, את נושא המועצה המדעית העליתי בדיון הקודם וזה לא בא לידי ביטוי בהצעה.

רפי הוידה: אני מצטרף להערה שנאמרה כאן.

תמי שוחט: משרד הבריאות הגיש התייחסות לגבי חלק מהדברים שנאמרו בפעם הקודמת.

תמי שוחט: לגבי ההחלטה למקם את הקרן במשרד לאיכות הסביבה, האם זה מוסכם?

ענת מאור: כן.

ענת מאור: סיכמנו גם בסוף הישיבה הקודמת שיהיה זה במשרד לאיכות הסביבה.

ענת מאור: זאת בגין העובדה שהוא עמד בראש ועדת השרים בעבר, ואנחנו מתכוונים לחדש זאת.

ענת מאור: כמו כן, גם בגין העובדה שהמנהל הכללי אז, הציב את התמיכה ביוזמה של החוק.

ענת מאור: כמובן שמשרד הבריאות ומשרד המדע, יהיו חברים בהנהלה.

ענת מאור: זה הושמט בטעות.

תמי שוחט: לאור זאת, אנחנו מבקשים שתקום ועדה מדעית בתוך הקרן ויש להגדיר שיושב ראש הוועדה צריך להיות נציג של משרד הבריאות.

תמי שוחט: אמנם לכל אורך ההצעה לא מוזכר שההשפעות הן בריאותיות, אבל ברור שכך הדבר.

טל גיז: הוא יהיה חבר הנהלה.

טל גיז: אם הוא חבר הנהלה, אז אין צורך שבוועדה המייעצת ישב נציג שלו.

טל גיז: ועדה מייעצת אמורה להיות של נציגים מטעם הציבור.

תמי שוחט: מבחינה משפטית, זה לא חייב להיות אותו נציג.

תמי שוחט: הוא יכול להיות מומחה בנושא...

אברהם יחזקאל: למה את חושבת שזה צריך להיות משרד הבריאות דווקא?

תמי שוחט: כמו שאמרתי, אמנם לא מופיע פה בשום מקום שמדובר בהשפעות בריאותיות ואולי מן הראוי היה...

אברהם יחזקאל: אני חושב שזה צריך להיות שופט בית המשפט העליון בדימוס.

אברהם יחזקאל: מה דעתך על כך?

תמי שוחט: ראשית, בסעיף 3(1) כתוב: "לגילוי השפעות השימוש בטלפון".

תמי שוחט: לא הוספה המילה: בריאותיות, אבל ברור לכולנו שעיקר ההשפעות שאנחנו רוצים למנוע ולפתור הן בריאותיות.

אברהם יחזקאל: מי אמר?

תמי שוחט: להזכירך, השם הקודם היה נזקי בריאות, נכון?

תמי שוחט: למשרד הבריאות יש את הכלים להעריך מה הנזק הבריאותי.

תמי שוחט: המשרד לאיכות הסביבה יכול להציג את כל העניין של רמת הקרינה, סוג הקרינה וכולי.

תמי שוחט: כל ההערכה והמעקב הבריאותי שייכים למשרד הבריאות.

תמי שוחט: אם זה רישום על מקרי סרטן, על ההשפעות על גידולים וסרטן, יש לנו רישום שעומד בסטנדרטים בין לאומיים ולכן חשבנו שמן הראוי למסד את השתתפות נציג משרד הבריאות מעבר למה שמופיע כאן, שזו רק נציגות של משרד הבריאות, היות ודעתנו שהקרן תהיה במשרד הבריאות לא התקבלה.

אברהם יחזקאל: ואם יחליטו שהקרן אוספת מחקרים מכל מקום בעולם?

אברהם יחזקאל: את יודעת שהיום מתקיים בבית החולים תל-השומר מחקר רב שנתי במימון בין לאומי, שעוסק בסוגיית המחקרים בעניין הזה, ולכן לבוא ולהתיימר, ואני לא מתיימר, שמהקרן הזאת אני אקח קרנות אחרות באפידמיולוגיה, זה קצת יומרני מדי.

תמי שוחט: גם המחקר שנעשה במימון בין לאומי בתל-השומר הוא מחקר אפידמיולוגי.

תמי שוחט: אלה הכלים שיש לנו.

תמי שוחט: לאסוף את המחקרים ולהיות עדכניים ולראות מה יש בספרות, את זה אנחנו עושים בלאו הכי.

תמי שוחט: זה לא אומר שאנחנו צריכים בשביל זה את הקרן המחקרית.

ענת מאור: תודה.

רות רוטנברג: אני מתנצלת על האיחור בגלל בעיות כניסה בשער.

רות רוטנברג: אני היועצת המשפטית של המשרד לאיכות הסביבה.

רות רוטנברג: לגבי הצד הטכני, בנושא של הרכב הנהלת הקרן: אנחנו היינו מבקשים שנציג מספר 7, נציג האקדמיה הלאומית למדעים, ייכתב בצורה אחרת: יהיה נציג של האקדמיה, שהוא מדען בתחום הקרינה הבלתי מייננת ולא נציג כללי של האקדמיה, אלא מישהו שזה תחום ההתמחות שלו.

רות רוטנברג: נציג אקדמיה, מדען בתחום הקרינה הבלתי מייננת.

רות רוטנברג: באשר לנושא שהעלתה הנציגה של משרד הבריאות, אני מבקשת לציין שלפני שנים די רבות, 7 שנים לערך, הממשלה העבירה את נושא האחריות על קרינה סביבתית לגוף אחר.

רות רוטנברג: לפי זה חולקו גם.

רות רוטנברג: ..

ענת מאור: בואי לא נחזור על הדברים.

ענת מאור: אני כבר סיכמתי את הדברים.

ענת מאור: השאלה היתה: האם ניתן לתת מעמד יותר מחוזק למשרד הבריאות?

ענת מאור: אם למישהו יש רעיון יצירתי בעניין הזה, אשמח לשמוע אותו במהלך הישיבה.

גיא צפריר: אני נציג חברת סלקום.

גיא צפריר: בישיבה הקודמת אמרתי שעמדת סלקום היא, שהתשלומים צריכים להיות מתוך התמלוגים ולא תשלומים נוספים.

גיא צפריר: חזרנו ובדקנו, כי הבטחתי לעשות זאת לבקשת יושבת הראש.

גיא צפריר: אתמול התקיימה שיחה בין מר פרי לבין שר התקשורת.

גיא צפריר: עמדתו של משרד התקשורת היא, כפי שנאמרה למר פרי, שמשרד התקשורת מוכן להקצות אחוז שלם אחד מתוך התמלוגים שהחברות.

גיא צפריר: ..

אברהם יחזקאל: אבל אז משרד האוצר יתנגד.

אברהם יחזקאל: אני מנסה לתהות ברשותך, למה אנשים באים לפה ואל תכעס עלי אם אומר, שהם מנסים להיתמם.

אברהם יחזקאל: לצערי, שר התקשורת לא יזם חקיקה בעניין הזה.

אברהם יחזקאל: יזמה אותו הכנסת, חבר הכנסת יחזקאל וועדת המדע.

אברהם יחזקאל: היה תהליך של התדיינות ואדוני יודע על כך.

אברהם יחזקאל: היה משא ומתן במשך חודשים רבים וגם על כך אתה יודע.

אברהם יחזקאל: רחמנא לצלן, אפילו "קליברים" הועסקו בעניין הזה וגם על כך אתה יודע, שיעשו לובי וכל מיני דברים מהסוג הזה.

אברהם יחזקאל: אני תוהה, הנסיון כרגע לחזור לאחור נשמע לי קצת פטטי.

אברהם יחזקאל: באה יושבת ראש ועדת המדע ואמרה: רבותי, אנחנו רוצים להעביר את זה לקריאה ראשונה.

אברהם יחזקאל: אנחנו גוררים את הדברים מספר רב של חודשים.

אברהם יחזקאל: היתה לי שיחה עם ראשי החברות אצל השרה דליה איציק ומעבר לזה.

אברהם יחזקאל: אני חושב שלגבי השלב של מהיכן להטיל את התמלוגים - עבר זמנו.

אברהם יחזקאל: אני מציע להתקדם הלאה.

גיא צפריר: ברצוני לסיים את דבריי ואתייחס לדברי חבר הכנסת יחזקאל.

גיא צפריר: ראשית, נכחתי בכל הפגישות שבהן היה מר יחזקאל.

גיא צפריר: כמו שאמר חברי כאן, היתה נכונות לממן תקופה מוגבלת של בדיקת מחקרים בעולם על חשבון החברות, על מנת לקבל החלטות מושכלות, האם יש צורך במחקר עצמאי או לא.

גיא צפריר: לזה החברות הסכימו והן עומדות מאחורי הדברים, כולל חברת סלקום.

גיא צפריר: כמו כן, אמרתי זאת מיד בדיון הקודם, שאין הסכמה לממן מעבר לתמלוגים.

גיא צפריר: יש בידי, כאן, את עמדת משרד התקשורת בכתב.

ענת מאור: את התוספת הזאת נקבל.

גיא צפריר: זה לא תוקן ולא היתה התייחסות לעניין.

רפי קורנשטיין: אני מאוניברסיטת תל-אביב.

רפי קורנשטיין: אני מברך את חבר הכנסת יחזקאל ואת הוועדה כולה.

רפי קורנשטיין: יש לי שתי הערות עיקריות: בנושא של המועצה או הוועדה המדעית, שהיא למעשה הגוף המקצועי שנועד להפעיל את הקרן ולפקח לפחות על הצד המדעי, ולכן הוא צריך להיות רחב מספיק לכלול אנשים מהאקדמיה.

רפי קורנשטיין: יושב ראש הוועדה צריך להיות מנותק מכל משרדי הממשלה.

ענת מאור: בהצעה של המשרדים, הציעו להפריד בין הנהלה לבין ועדה מדעית מייעצת?

רפי קורנשטיין: כן.

רפי קורנשטיין: כלומר, זאת היתה הצעה ששמעתי כאן.

רפי קורנשטיין: אני תומך בהצעה הזאת.

רפי קורנשטיין: בראש הוועדה יעמוד חוקר בתחום האקדמיה.

עסאם מח'ול: הוא מופיע בצורות אחרות.

רפי קורנשטיין: לעומת זאת, לגבי הנציג לאנרגיה אטומית, אני לא רואה מה מקומו.

רפי קורנשטיין: זו ועדה שעוסקת בקרינה בלתי מייננת.

רפי קורנשטיין: כלומר, אם שואלים אותי, היה צריך להחליף אותו בנציג משרד הביטחון ואין לי שום קשר למשרד.

מנחם מרגליות: הוועדה לאנרגיה אטומית עוסקת בנושא הקרינה ובמחקרים שלו והיא מופיעה כאן כגוף מחקרי ולא כגוף בעל מעמד סטטוטורי מלא.

מנחם מרגליות: אני בהחלט מצטרף לקריאה להחזיר לחיים את הוועדה המייעצת המדעית, שתורכב מאנשים שעוסקים בנושא הזה בארץ מההיבט המדעי.

ענת מאור: בסדר גמור.

אברהם פרולה: אני מאוניברסיטת בן-גוריון.

אברהם פרולה: אני פחות או יותר נמצא פה במקרה.

אברהם פרולה: אנחנו מהאנשים שמתעסקים במחקר במשך שנים על חשבוננו, מתוך כיסנו.

אברהם פרולה: אני חושב שצריך להיות איזה שהוא סידור קבוע, שמזמינים גם אנשים כמונו לישיבות האלה.

אברהם פרולה: בגלל שלא הייתי בישיבות הקודמות, אני לוקח לעצמי את הזכות לפרוץ לתחומים שאולי כבר דנו בהם ואני מבקש שתעצרו אותי...

ענת מאור: אני מברכת אותך על בואך.

ענת מאור: בתור תושבת הפריפריה, ידוע לי שהוועדה מקפידה מאוד להזמין אורחים מהפריפריה כולה ולא רק מירושלים.

ענת מאור: אתם מוזמנים לישיבות הוועדה באופן קבוע.

ענת לוי: סגני נשיאים של האוניברסיטאות מקבלים באופן קבוע הזמנות לישיבות הוועדה ואם הם עצמם לא מגיעים, הם מעבירים זאת לנציגים אחרים בתחום המתאים.

אברהם פרולה: לא כך היגענו לכאן.

ענת מאור: אני מציעה שתבדקו את המערכת פנימה.

ענת מאור: השתתפותכם חשובה לנו מאוד.

אברהם פרולה: אני רוצה להעלות את השאלה ואני לא יודע אם זאת המסגרת הנכונה, כשהמודל שעומד לפניי הוא "אפרי".

אברהם פרולה: "אפרי פאוור ריסרצ' אינסטיטיוט" שבארצות הברית.

אברהם פרולה: לוקחים איזה שהוא פרומיל מכל הגז והחשמל שמספקים לארצות הברית וזו קרן המחקר לכל ההשפעות האלקטרומגנטיות הלא מייננות.

אברהם פרולה: האם יש לכם בכלל איזו שהיא כוונה לכלול תדר רדיו נמוך?

אברהם פרולה: דבר נוסף, אני לא יכול שלא לחזור ולתת תמיכה לעניין של ניגוד העניינים פה באשר להשתתפות של החברות המממנות.

אברהם פרולה: יכול להיות שזה לא מקובל בעולם הריאלי, אבל אנחנו יודעים באופן כללי, להפריד בין מי שנותן את הכסף לבין מי שמחליט מה לעשות אתו.

אברהם פרולה: זה חייב להיות מאוד ברור.

אברהם פרולה: תיזהרו מלהיקלע למצבים של ניגוד אינטרסים.

חגית מסר ירון: ראשית, לשם אינפורמציה לפרופסור אברהם פרולה ולפרופסור רפי קורנשטיין, שהיו חברים בוועדת היגוי לוועדה אלקטרומגנטית שזה פורום שהוקם על ידי המנהל הכללי של משרד המדע, שהתחיל לטפל בזה בדצמבר 1998 בצורה מסודרת.

חגית מסר ירון: יש היסטוריה של פעילות ממשלתית מסודרת בין-משרדית בנושאים האלה.

חגית מסר ירון: השאלה היא איפה התפר לקרן המחקר הזאת וזה גם מתייחס לשאלה, לאיזה חלק מהספקטרום אנחנו מתייחסים כאן, כשכמובן הקרינה האלקטרומגנטית הרלבנטית היא הרבה יותר רחבה מאשר הפורום הסלולרי.

ענת מאור: הנושא הועלה בישיבות הוועדה ופנינו לשרה לאיכות הסביבה כפי שאמרנו שנעשה.

ענת מאור: יש לנו מכתב תשובה מהשרה לאיכות הסביבה, הגברת דליה איציק.

ענת מאור: בוועדת השרים סוכם על דעת נציגי החברות הסלולריות, שיש לעודד מחקר משותף בתחום הקרינה הבלתי מייננת.

ענת מאור: כמו כן, הוחלט לתמוך בהצעת החוק של חבר הכנסת אבי יחזקאל, להקמת קרן מחקר בנושא הקרינה.

ענת מאור: אי לכך, בקרוב אוציא כתב מינוי לחברי ועדת מחקרים בנושא הקרינה האלקטרו-מגנטית, בראשה יעמוד נציג משרדי.

חגית מסר ירון: זה לא בדיוק אותו דבר.

חגית מסר ירון: בתפיסה שלנו יש כאן בעיה אינטגרטיבית-מדעית, שיש לה אספקטים שונים...

אברהם פרולה: לגביה הדברים שאמרתי, חברת החשמל גם תיתן משהו.

חגית מסר ירון: נכון.

חגית מסר ירון: כי הקרינה הבלתי-מייננת היוצאת מעמודי מתח גבוה היא הרבה יותר משמעותית.

חגית מסר ירון: המקום הטבעי של הוועדה היה משרד המדע, בגלל התפיסה האינטגרטיבית של הדברים השונים שמתבטאים בין המשרדים השונים, ולכן ההסתכלות הזאת היא די צרה.

ענת לוי: זאת היתה התשובה שלה.

ענת מאור: מי עמד בראש הוועדה בשנת 1998?

חגית מסר ירון: המנהל הכללי של משרד המדע הוא נציג כתבי המינוי.

חגית מסר ירון: הוא ריכז את כל הפעילות הזאת.

חגית מסר ירון: לכן, אנחנו רואים את התפקיד שלנו במשרד המדע, לעשות פעולה שהיא מדעית-אינטגרטיבית בין משרדים, כשמשרדים שונים כרוכים בה.

חגית מסר ירון: התפקיד האינטגרטיבי של משרד המדע באופן טבעי הוא למנוע את הוויכוחים בין משרד הבריאות למשרד לאיכות הסביבה.

חגית מסר ירון: הייתי רוצה לתת לגברת שנית פנחסי לומר כמה מילים לגבי ההיבטים המשפטיים של הצעת החוק, כמו שהיא עומדת ביחס לפעילות שלנו.

ענת מאור: לפני כן אתן את רשות הדיבור לחבר הכנסת מחול ולחבר הכנסת יחזקאל.

עסאם מח'ול: אני רוצה להתייחס לוויכוח שבין משרד המדע לבין המשרד לאיכות הסביבה.

עסאם מח'ול: אני מכבד מאוד את מה שעושים המדענים בכדי לתמוך לקידום המדע בכל כיוון, אבל אני לא חושב ולא קונה את האמירה כאילו שהמדע הוא ניטרלי והוא אובייקטיבי.

עסאם מח'ול: במיוחד כשדנים בנושאים כמו הנושא שאנחנו דנים בו כרגע...

אברהם פרולה: אין מדע שהוא לא אובייקטיבי...

עסאם מח'ול: יש.

עסאם מח'ול: יש גם גישות שונות ונקודות מוצא שונות, והשאלה היא מה המטרה.

עסאם מח'ול: יש שימוש לא אובייקטיבי במדע.

עסאם מח'ול: יש גם נכונות לשרת אינטרסים שונים במדע ובדיוק על זה הוויכוח.

עסאם מח'ול: לכן, אני חושב שמדען יכול לעבוד מנקודת ראות של איכות סביבה ולמנוע פגיעה באיכות הסביבה והוא יכול פעול מטעם חברה והוא ינסה לתת את הגיבוי לאותה חברה ולמה שהיא מייצרת.

עסאם מח'ול: לכן, החוק הזה נתפס אצלי כחוק שבא להגן על הציבור ועל הצרכנים ולא על הייצור.

עסאם מח'ול: אני חושב שמעצם ההגדרה והמהות שלו, המשרד לאיכות הסביבה הוא המשרד שיכול לבטא את האלמנט הזה במגמה לחוקק את החוק.

אברהם יחזקאל: אני מנסה לתהות על שני ויכוחים שקיימים כאן וזה ויכוח קלאסי שמלווה את הכנסת מאז היווסדה: איזה משרד, שהתנגד בתחילת הדרך לכל החוק, יעמוד בראש הקרן?

אברהם יחזקאל: זה ויכוח קלאסי.

אברהם יחזקאל: אני מציע לדחות אותו לקריאה שנייה ושלישית ברשות יושבת הראש.

אברהם יחזקאל: הרי הויכוח הזה לא יסתיים היום.

אברהם יחזקאל: כמו כן, אני רוצה לתהות לגבי העניין של הקונפליקט אוף אינטרסט לכאורה, שקיים בין הנציגות של אדם או חברה התורמת מכספה, לגבי הוועדה.

אברהם יחזקאל: ראו, הרי אילולא החוק, לא היה קיים דבר.

אברהם יחזקאל: העניין היה נמשך, האם מתמלוגים של האוצר תהיה קרן שאולי תקום, ואתם יודעים שהיא לא תקום כי האוצר התנגד.

אברהם יחזקאל: עוד לא ראיתי את הצדיק שר האוצר או מי מטעמו, שתורם כסף מתמלוגים למטרות מחקר.

אברהם יחזקאל: בואו נהיה ריאלים.

אברהם יחזקאל: אני יודע שכולם מוכנים לתרום מהתמלוגים.

אברהם יחזקאל: גם אני, אבל זה לא יוצא.

אברהם יחזקאל: לכן נותרה השאלה הפרקטית האמיתית שיש בה מוסר, אבל גם כסף רחמנא לצלן.

אברהם יחזקאל: היא אומרת כך: חברות הסלולר יתרמו מכספן שלהן.

אברהם יחזקאל: באמצעות החקיקה שהיא לא נוחה והיא תקדימית, היא לוקחת להן כסף.

אברהם יחזקאל: ומה תהיה הטענה שלהם בבית המשפט?

אברהם יחזקאל: היו לנו כללי רישיון, המדינה קבעה אתנו כללי התנהגות ופתאום בא המחוקק ומציע לקחת מאתנו כספים.

אברהם יחזקאל: לכן אני מציע, שכדי למנוע כל מיני אמירות מן הסוג הזה וכדי לתרום למה שאמר חבר הכנסת מחול, לטובת הציבור ומכיוון שיש גם תשובה משפטית ציבורית, שבעת החתימות אתכם אף לא אחד העלה על דעתו שיש קרינה ניזקית אפשרית מהסלולר ומכיוון שיש חוקי יסוד במדינת ישראל, כמחוקק אני חושב שצריך להעביר את ההליך, שהם יהיו חברים בוועדה הזאת, למרות שנראה על פניו קונפליקט.

אברהם יחזקאל: הרי אילולא החוק לא היה טעם לשאול את השאלה הזאת, ואם היא נשאלת, ראוי שהם יהיו כי הם תורמים את הכסף.

ענת מאור: סיכום ביניים – שתי התייחסויות: האחת, לגבי השר הממונה.

ענת מאור: לגבי החוק הזה השר הממונה הוא השר לאיכות הסביבה.

ענת מאור: לגבי הוועדה הבין משרדית, הוועדה המייעצת, אני חושבת שקיבלנו פה מידע ממשרד המדע.

ענת מאור: משרד המדע הוביל להקמת הוועדה הבין משרדית שבוטלה או שצריך לרענן אותה.

ענת מאור: הוועדה לא מתערבת בחלוקת העבודה בין משרדי הממשלה.

ענת מאור: מבחינה זו, יכול להיות שטעינו שהפניה לחידוש היתה לשר לאיכות הסביבה.

ענת מאור: יכול להיות שהיתה אי הבנה.

ענת מאור: אנחנו לא מתערבים בזה, זה לא מתפקידנו.

ענת מאור: נראה לי הגיוני מאוד שמשרד המדע, שעמד בראש הוועדה הבין משרדית לקרינה אלקטרו-מגנטית, צריך להמשיך לעמוד בראשה.

ענת מאור: בבקשה להסביר זאת לשרים.

ענת מאור: זה לא תפקיד הוועדה.

ענת מאור: לגבי נושא המימון: הדברים שאמר חבר הכנסת יחזקאל הם גם על דעתי.

ענת מאור: אני מודיעה לנציגי החברות הסלולריות: התגמולים זה כבר מתקציב המדינה.

ענת מאור: אחנו לא צריכים את הסכמתכם לגבי מה שעושים עם התגמולים.

ענת מאור: הדבר דומה לכך שכל משלם מיסים יאמר גם מה לעשות אתם.

ענת מאור: זו חכמה קטנה מאוד להסכים שיהיה משק סגור, שכל אחד שנותן כסף למדינה יאמר למה הוא ישמש.

ענת מאור: לכך לא צריך הסכמה.

ענת מאור: התגמולים הם כספי מדינה.

ענת מאור: אני בעד שני דברים כדי לאזן: האחד – בסעיף 7(א)2, אני מבקשת מהיועצת המשפטית להכניס את החברות המייבאות.

ענת מאור: אני מבינה שתהיה בעיה לאתר את היועצת המשפטית של הוועדה, אבל אנחנו מקבלים את הפניה הזו, שהנטל של ההקצבות למחקר ייפול גם על החברות וגם על היבואנים.

ענת מאור: דבר נוסף, בנושא ההנהלה, אנחנו צריכים לראות איך פותרים את זה חקיקתית.

ענת מאור: אנחנו אכן התכוונו שהם יהיו חברים בהנהלה.

ענת מאור: ודאי שיש משרד תקשורת שמייצג אותם וכולי, אבל אי אפשר נאה נותן את הכסף ולא נאה שיתערב בהנהלה.

ענת מאור: זה הסיכום בהקשר הזה.

ענת מאור: כמו כן, נקים מועצה מדעית מייעצת.

ענת מאור: אני לא רוצה לקבוע זאת כרגע.

ענת מאור: אני מקבלת את הפניה של משרד הבריאות, שיעמוד בראשה איש אקדמיה.

ענת מאור: זאת ועדה מקצועית מדעית.

רפי קורנשטיין: כמקובל במשרד המדע.

ענת מאור: בדיוק.

ענת מאור: לכן נוסיף את זה ואת סעיף 5, ונבדוק איך לנסח, שלא תהיה סתירה פנימית בינו לבין העובדה שנציג החברות בהנהלה.

ענת מאור: .. בעניין ההגדרות, אני חושבת שההצעה של היועצת המשפטית שנאמרה פה בשקט נכונה יותר.

ענת מאור: אנחנו רוצים שהשם יהיה ברור.

ענת מאור: אני מבקשת להוסיף בהגדרות את המושג: רדיו טלפון נייד.

דוברת: יש להוסיף את נציג משרד המדע.

דוברת: לגבי נציג משרד הביטחון - נחשוב.

שנית פנחסי: גם אחרי שמוסיפים את נציג משרד המדע, נראה לי שבהנהלת הקרן יש מיעוט לנציגי הממשלה, אלא אם כן אתם מחליטים להוסיף את נציג משרד הביטחון כפי שהועלה כאן קודם.

ענת מאור: אני הייתי מוכנה לקבל את נציג משרד הביטחון, אבל אני מבינה שלחבר הכנסת מחול יש קצת הסתייגות מכך.

ענת מאור: ..

עסאם מח'ול: אין לי בעיה.

ענת מאור: חבר הכנסת יחזקאל, אנחנו מקבלים את הרעיון להכניס את נציג משרד הביטחון?

אברהם יחזקאל: למה?

ענת מאור: היו שתי טענות: האחת, שהרבה מאוד מהנושא הסלולרי מצוי במשרד הביטחון דווקא, והשניה – איזון יתר בין משרדי הממשלה לבין הנציגים האחרים.

עסאם מח'ול: כניסתו תפגע באובייקטיביות של...

אברהם יחזקאל: אני חושב שלהכניס את נציגי משרד הביטחון זה לא נכון.

אברהם יחזקאל: זה יוצר תקדים בעייתי.

אברהם יחזקאל: מדובר במוצר צרכני.

אברהם יחזקאל: אנחנו נוסיף עוד נציג ממשרד ציבורי.

אברהם יחזקאל: כמו שאת יודעת, אני מלווה פרוייקטים כמו של טיל החץ למשל.

אברהם יחזקאל: פה מדובר בעניין צרכני בין החברות לממשלה והציבור.

אברהם יחזקאל: אני לא רוצה להתעמר בחברות, אני רוצה שיגישו מחקר ויביאו את זה באמצעות גורם מתווך וימשיכו להיות נציגים שם ושהציבור ידע שזה מחקר אובייקטיבי.

שנית פנחסי: צריך שבהנהלת הקרן יהיה רוב לנציגי הממשלה.

ענת מאור: אנחנו נסכם את הדברים כך: יש לנו חמישה נציגי משרדים: המשרד לאיכות הסביבה, משרד הבריאות, משרד המדע, משרד התקשורת, משרד ראש הממשלה – נציג הוועדה לאנרגיה אטומית.

שנית פנחסי: בנוסח הקודם היה העניין של שנתיים.

ענת מאור: אנחנו דיברנו על 5 שנים.

ענת מאור: אמרנו שאת ההסתייגות הזאת.

ענת מאור: ..

אברהם יחזקאל: מה זאת אומרת הקמת קרן מחקר ל-5 שנים?

אברהם יחזקאל: איך אפשר להגיע לדבר כזה?

ענת מאור: כהוראת שעה.

אברהם יחזקאל: אני מנסה לתהות לגבי העניין של הקמת קרן, שעל פניו היא אמורה להיות קרן פרמננטית שעוסקת באיסוף מחקרי, שגם לו יש זמן ותהליך הבשלה והוא מוגבל בסך הכל ל-5 שנים, סך כל העניין והתוצאות.

אברהם יחזקאל: אני חושב שזה לא נכון.

ענת מאור: בישיבה הקודמת העלו מראש באישור של ועדת השרים לענייני חקיקה, הסתייגות שהתקבלה על דעת המציע, של קרן לשנתיים בלבד.

אברהם יחזקאל: זה נעשה על דעתי?

ענת מאור: נמסר שזה היה בהסכמה.

ענת מאור: אמרו שיתנו לך את האישור של ועדת השרים לענייני חקיקה בהתניה של זמניות.

ענת מאור: אני אמרתי שאם זה היה בהסכמה.

ענת מאור: ..

אברהם יחזקאל: יש דברים שכדאי לי לשכוח...

ענת מאור: אבל מצד שני, אמרתי ש-5 שנים זה מקובל.

תמי שוחט: היתה ההסתייגות שלנו, של משרד הבריאות.

תמי שוחט: היצענו 5 עד 10 שנים.

ענת מאור: 5 שנים זה מקובל.

ענת מאור: נציג האוצר, בבקשה.

רביב סובל: מעבר להתנגדות שלנו לחוק בהיבט שעלה, הובהר לנו שהחברות הסלולריות מוכנות לממן את הקווים האלה.

רביב סובל: לפי מה שאני למד פה, הן לא מוכנות.

רביב סובל: לכן, משרד האוצר מתנגד לכל מיסוי נוסף...

ענת מאור: את זה הבנו.

ענת מאור: אנחנו נגד זה שהם יסכימו שזה יהיה מהתגמולים.

רביב סובל: לזה אנחנו מתנגדים עוד יותר.

רביב סובל: לגבי ההצעה שעלתה פה להטיל את ההיטל הזה גם על יבואני טלפונים: מי שמוכר את הטלפונים בעיסקות חבילה הן החברות הסלולריות בדרך כלל.

רביב סובל: הם לא נמצאים פה כדי להתגונן נגד הרעיון הזה להטיל עליהן מיסוי נוסף.

רביב סובל: זה יוכל להיסגר בהסדרים בין יבואני הטלפונים לבין החברות הסלולריות שמשווקות אותן.

רביב סובל: אני לא חושב שזה צריך להיכנס פה בתור מס נוסף לציבור.

ענת מאור: זה לא לציבור, זה ליבואנים.

ענת מאור: בכל זאת, אנחנו רוצים להגיע לכחול-לבן.

ענת מאור: אי אפשר להטיל את הכל דווקא על מי ש...

רביב סובל: אבל מי שרוכש מהם את הטלפונים הם הנציגים.

רביב סובל: ..

ענת מאור: בסדר, אז אם מבקשים נתחלק בהתאם.

רביב סובל: הם יתחלקו אתם בהסדרים המסחריים שלהם.

רביב סובל: דבר נוסף לגבי ההנהלה: נהוג שנציג שר האוצר נמצא ב...

רביב סובל: ואנחנו לא נרוץ פנימה.

רביב סובל: כמו כל היטל זה נעשה בהסכמת שר האוצר בהתייעצות.

ענת מאור: אנחנו לא יכולים לקבל את זה, כי לצערנו הרב כתוב בהסכמה שזה בווטו של שר האוצר ואת הסמכות הזאת לא ניתן למשרד שמתנגד לחוק.

ענת מאור: לגבי סעיף 7, אני מודיעה שלמרות פניית משרד התקשורת והאוצר שזה יהיה בהסכמה, אתם יודעים שכשאומרים בהסכמה מתכוונים שתינתן זכות הווטו.

ענת מאור: בכל מקרה, השרה לאיכות הסביבה תהיה חייבת בהתייעצות אבל לא בהסכמה.

רונן הראובני: אנחנו עוקבים הרבה שנים אחרי מה שנעשה בעולם ובעצם מצטרפים עכשיו לעולם.

רונן הראובני: בארצות הברית, באירופה ובאנגליה הדברים האלה קיימים.

רונן הראובני: מספר לקחים ממה שנעשה בעולם ומהדיונים שהיו כאן:

רונן הראובני: תמיד עושים הפרדה בין הנהלה ובין איזה שהוא גוף מדעי מייעץ ליד, כי הנציגים שיושבים שם, רובם לא מתמצאים בנושא מבחינה מקצועית ולכן תמיד עושים את זה בצורה של הנהלה וגוף מקצועי לידו.

רונן הראובני: מי שמממן את הדברים האלה בעולם הם היצרנים ולא היבואנים.

רונן הראובני: ההנחה היא, שמי שאחראי לנזקים של הטלפון עצמו הם היצרנים.

רונן הראובני: אני לא יודע איך זה מתחלק בארץ.

רונן הראובני: לגבי תקופות מחקר, קרנות כאלה נעות בתקופות מינימום של 3 שנים ונוטות להיות 5 שנים.

רונן הראובני: אי אפשר להתחיל מחקר ולממן אותו במשך שנה ולעצור אותו אחרי שנה.

רונן הראובני: חבל להתחיל את זה.

רונן הראובני: לגבי נציג החברות הסלולריות, זו אמנם לא שאלה מדעית, אבל בכל זאת, מתוך נסיון שלנו בנושא, כולם מדברים על הטלפון הסלולרי.

רונן הראובני: חלק מהמחקרים התייחסו לאתרים הסלולריים.

רונן הראובני: לצורך מחקר בנושא האתרים, יידרש שיתוף פעולה של החברות הסלולריות ולכן יש היגיון שנציג שלהן יהיה שם.

רונן הראובני: לגבי הבעיה שבסעיף 5, אם באמת מוחקים את המלים: "תפקיד אחר" ומשאירים את זה כעניין אישי, זה נפתר.

רונן הראובני: אני חושב שגם אנחנו, כחוקרים, או כקבוצת מחקר, צריכים לפעמים איזה שהוא סיוע, איזו שהיא רוח של שיתוף פעולה ולא שיצאו נגדנו.

רונן הראובני: כנציג אחד מתוך 8 נציגים, ההשפעה שלהם מועטה ולא קריטית.

רונן הראובני: לגבי נושא ההרחבה שעלה כאן, בעיית הטלפון הסלולרי היא לא בעיית הקרינה היחידה, ובכל העולם מתייחסים לזה.

רונן הראובני: יש עוד בעיות.

רונן הראובני: אבל, מהניסיון שלנו, אם ינסו עכשיו להכניס לפה את חברת החשמל שזה סיפור אחר ואת הטלפונים האלחוטיים ואת המכ"מים, לא יזוז שום דבר.

רונן הראובני: לכן, ההצעה הזאת כמו שהיא מבורכת וצריכה לרוץ כך ולהיסגר.

רונן הראובני: אנחנו מנסים היום לעשות מחקר על השפעות של טלפונים סלולריים והוא תקוע בגלל כסף.

רונן הראובני: אם הנושא הזה יתקדם, אפשר יהיה בעוד שנה לגמור את המחקר.

רונן הראובני: אם ינסו לגלגל את זה.

רונן הראובני: .. במקביל, אפשר לנסות לטפל בנושאים האחרים של קרינה בלי קשר לסיפור הזה.

טל גיז: שתי הערות מקדמיות: 1.

טל גיז: לגבי העניין של הבדיקה של השפעות של מכשירים אחרים שפולטים קרינה בלתי מייננת.

טל גיז: לאחרונה, המשרד לאיכות הסביבה הפיץ תזכיר חוק של קרינה בלתי מייננת.

טל גיז: אם זאת הוראת שעה, אפשר להפעיל את זה עכשיו כך ובהמשך לחשוב איך משלבים את זה לתוך החקיקה.

ענת מאור: אני רוצה להזכיר שאמרנו שנשקול אם לשלב את זה, בעניין לוח זמנים אנחנו נקדם את זה.

ענת מאור: אני רוצה להזכיר שזה עלה כבר בפעם הקודמת.

טל גיז: לנו היתה בעיה מבחינה של הפגיעה בקניין ובהיבט הקנייני של כל העניין של הטלת היטל.

טל גיז: הנוסח שמוצע פה משפר את המצב שהיה קודם, שהיה כתוב באופן כללי.

טל גיז: אבל, עדין אם מכניסים גורמים חדשים, צריך למקד את שיקול הדעת של השר ולהבהיר על מי מותר לו להטיל את זה ובאילו נסיבות וזה צריך להיות מאוד ממוקד בגלל ההיבט הקנייני.

טל גיז: לגבי הסעיפים של הצעת החוק: ראשית, צריך שמשרד התקשורת יעביר הגדרה של רדיו טלפון נייד, גם רשתות וגם תשתיות.

טל גיז: בסעיף 7 כתוב: בעלי רשיונות כלליים למתן שירותי רדיו טלפון סלולרי.

טל גיז: אם זה לפי חוק הבזק, אז יש להפנות לחוק הבזק ולהגיד שזה לפי חוק הבזק.

טל גיז: לעניין קרן המחקר: כתוב: לבדיקת השפעות עתידיות הנובעות מהפעלת רשתות.

טל גיז: יכול להיות שיש גם השפעות עכשוויות.

טל גיז: לעניין מטרות הקרן: לעניין הפיסקה הראשונה, אולי כדאי לפרט: לרבות השפעות כאלה וכאלה.

ענת מאור: אני מציעה שבפיסקה הראשונה נקבל את הפנייה של משרד הבריאות.

ענת מאור: קידום עידוד וביצוע מחקרים לגילוי השפעות בריאותיות, סביבתיות ואחרות של השימוש בטלפון.

ענת מאור: זאת על מנת למנוע מצב שבאמת הכל ילך לדוגמא למחקר סביבתי ובכלל לא למחקר בריאותי.

ענת מאור: אני חוזרת על הניסוח ואם יש רעיונות נוספים, בבקשה.

ענת מאור: הנוסח הוא: לגילוי השפעות בריאותיות, סביבתיות ואחרות.

ענת מאור: זה מאפשר מצב יותר פתוח המאפשר גם להתמקד בבעיות בריאותיות.

טל גיז: לגבי הפיסקה השניה: גיבוש המלצות בדבר ההשפעות.

טל גיז: ..

יובל פורת: למה זה צריך להתמקד דווקא בהשפעות בריאותיות?

ענת מאור: כתוב: בריאותיות, סביבתיות ואחרות.

יובל פורת: אז מה עם המילה "השפעות"?

ענת מאור: אמרה נציגת משרד הבריאות דוקטור תמי שוחט, הערה שיש בה ממש.

ענת מאור: השר הממונה הוא השר לאיכות הסביבה.

ענת מאור: עלול שיהיה, שכל ההשפעה כולה תיבדק בעניין סביבתי ובכל זאת, כוועדה בכנסת אנחנו מופקדים קודם כל על בריאות הילד, הילדה, האיש והאישה שמשתמשים בטלפון.

ענת מאור: אנחנו לא מורידים את האפשרות לחקור בהשפעות בריאותיות ובהשפעות סביבתיות ואחרות.

יובל פורת: ברור כמובן למה אנחנו, אנשי הסלולר, לא אוהבים את הנימוקים האלה.

יובל פורת: לא כי אנחנו לא רוצים.

יובל פורת: ..

ענת מאור: נתת לנו נימוק נוסף למה להכניס את זה.

ענת מאור: אחרי שהורדנו את המילה: נזקים, אז בכל זאת, עם כל הכבוד.

ענת מאור: ..

יובל פורת: לא שאנחנו לא רוצים מחקרים, אלא אנחנו לא רוצים שישתמע מחקיקה כזאת שיש משהו מאחוריה, שיש בעיות בריאותיות.

יובל פורת: כיום אנחנו חושבים שאין בעיות בריאותיות.

יובל פורת: לכן, כאשר מופיעה המילה השפעה בריאותית, הדיוטות נוטים לנתח את זה ולקטלג את זה בצורה שגויה.

אברהם פרולה: אני מוכן לקרוא לזה השפעה ביולוגית.

תמי שוחט: יכולה להיות השפעה ביולוגית שאין לה משמעות בריאותית.

יובל פורת: אני לא נגד המחקר הזה.

יובל פורת: ..

מנחם מרגליות: חלק מהבעיות הביולוגיות הן גם בעיות בריאותיות.

דוברת: זה גם סביבתי אם זה ביולוגי.

ענת מאור: שמענו את ההסתייגות.

ענת מאור: גברת גיז אנא המשיכי.

אברהם פרולה: נקלטה ההצעה לגבי השפעה ביולוגית?

אברהם פרולה: זה רחב יותר מהשפעה בריאותית.

אברהם פרולה: זה כולל את ההשפעה הבריאותית.

ענת מאור: אני לא נוטה לקבל את ההצעה, אבל מיד אגיע לכך בסיכום.

טל גיז: לעניין הפיסקה השניה: גיבוש המלצות בדבר ההשפעות העשויות לנבוע משימוש.

טל גיז: ..

טל גיז: זה לא כל כך מובן.

טל גיז: האם הכוונה היא להמלצות כיצד להימנע מהשפעות שליליות?

ענת מאור: להשפעות הקיימות והעשויות לנבוע.

ענת מאור: ..

ענת מאור: נעשה את זה לא רק עתידי אלא גם עכשווי.

טל גיז: לעניין ריכוז האמצעים הכספיים: מכיוון שבעצם יש רק מקור כספי אחד לקרן הזאת, שלא ישתמע שיש לה אמצעים כספיים אחרים, אז אולי צריך להפנות למקור המימון או לדאוג שזה לא ישמע כאילו שהיא יכולה לרכז אמצעים כספיים ממקורות אחרים.

טל גיז: לעניין הנהלת הקרן: בדברים שאמרתי קודם לכן התכוונתי שחברי ההנהלה יהיו משרדי הממשלה וכל הנציגים שאינם חברי ממשלה.

טל גיז: ..

ענת מאור: לא קיבלנו את זה, למרות שקיבלנו את ההסתייגות של החברות הסלולריות.

ענת מאור: ..

טל גיז: אבל יש פה איזה שהוא כשל, כי כתוב:

טל גיז: השר ימנה את חברי ההנהלה שהם גם ממשרדים אחרים.

טל גיז: בדרך כלל, אנחנו אומרים שאת נציג משרד הבריאות ימנה שר הבריאות, את נציג משרד התעשיה והמסחר ימנה שר התעשיה והמסחר.

טל גיז: אז אפשר לשנות זאת אולי לפי הצעת השר.

טל גיז: אותו דבר, לגבי ארגון הצרכנים ולגבי נציג האקדמיה המדעית למדעים, יש להוסיף את המומחיות הנדרשת.

חגית מסר ירון: אני לא חושבת שצריך להוסיף את המומחיות.

חגית מסר ירון: האקדמיה הישראלית למדעים זה מוסד מכובד.

רות רוטנברג: זה כן צריך להיות בתחום.

רות רוטנברג: ..

חגית מסר ירון: את לא סומכת על שיקול הדעת של נשיא האקדמיה הישראלית למדעים?

רות רוטנברג: אני לא יודעת אם זה צריך להיות נשיא האקדמיה.

רות רוטנברג: זה יכול להיות נציג מהאקדמיה.

חגית מסר ירון: כתוב: נציג האקדמיה הלאומית למדעים.

רות רוטנברג: סליחה, אנחנו היצענו לשנות את זה.

חגית מסר ירון: אלה שני דברים שונים, אם את רוצה את הנציג של האקדמיה הלאומית למדעים או שאת רוצה איש אקדמיה.

רות רוטנברג: את נציג האקדמיה.

רות רוטנברג: אנחנו היצענו לשנות, שיהיה נציג מן האקדמיה שימנה השר.

חגית מסר ירון: אבל עכשיו, כשיש לך ועדה מדעית את לא צריכה נציג.

ענת מאור: אני רוצה לסיים בעניין הזה.

ענת מאור: אני מקבלת את עמדת משרד המדע.

ענת מאור: נציגת משרד המשפטים, מקובל עלינו להקים מועצה מדעית מייעצת, שבה יהיו המדענים, אנשי המקצוע.

ענת מאור: האקדמיה הלאומית למדעים זה מוסד מוכר.

טל גיז: מי ימליץ עליו?

טל גיז: מי יהיו חברי הוועדה המייעצת?

טל גיז: צריך גם את ההרכב שלהם.

ענת מאור: נכון.

ענת מאור: קיבלנו את ההערה.

טל גיז: לעניין ניגוד עניינים: לא ימונה ולא יכהן כחבר הנהלה.

ענת מאור: בסדר.

טל גיז: את עניין ההיבט הקנייני העליתי כבר, ובנוסף לזה, אם מנסחים ומשאירים את זה כך, צריך שיהיה כתוב בסעיף 7(א):

טל גיז: מועדי תשלום ההיטל, שיעורו, דרכי הצמדתו וכולי.

טל גיז: לגבי הוראת השעה...

ענת מאור: לגבי הוראת השעה קיבלנו את ההערות.

ענת מאור: אני מבקשת להעיר הערות אחרונות ולאחר מכן אסכם.

יובל פורת: הייתי רוצה לחזור על כמה עמדות ולשים עוד מספר דגשים: ראשית, כל אלה שהתנגדו פה לנציג החברות הסלולריות, מדובר על נציג שימונה על ידי השר.

יובל פורת: זה נציג של כמה חברות סלולריות וכמובן שזה גם סעיף של ניגוד עניינים.

יובל פורת: לכן, החשש שאותו נציג שהוא מיעוט כמעט מבוטל...

ענת מאור: בכל מקרה היינו לטובתכם.

ענת מאור: קיבלת את מה שרצית, אז אנא.

רפי הוידה: בכל מקרה, שהנציג יומלץ על ידי שר התקשורת, כיוון שהשר הוא זה שעומד בקשר עם החברות הסלולריות.

טל אופק: כאן כתוב: ימונה על ידי השר.

טל אופק: מדובר בשר לאיכות הסביבה.

רפי הוידה: נציג החברות הסלולריות יהיה שר שיומלץ על ידי.

רפי הוידה: ..

ענת מאור: משרד התקשורת הציע את השר לאיכות הסביבה, זה מתקבל?

רות רוטנברג: למשרד התקשורת יש נציג משלו.

ענת מאור: אבל הם טוענים שהחברות הסלולריות הן תחת פיקוד שלהן.

דוברת: אני חושבת שהחברות הסלולריות צריכות להגיד אם זה מקובל עליהן.

ענת מאור: מי צריך להחליט על זה מבחינת החברות הסלולריות, שר התקשורת?

דובר: כן.

ענת מאור: אם כך, ההערה התקבלה.

ענת מאור: משרד התקשורת הוא שיחליט על הנציג ולא השר לאיכות הסביבה.

יובל פורת: בסעיף 3(2), בסיפא שלו: מעקב אחר יישומן.

גיא צפריר: זה ירד.

ענת מאור: אני מודיעה בזאת, שלמרות שהיו חילוקי דעות בין חבר הכנסת יחזקאל לביני, אני מבטלת את המשפט: מעקב אחר יישומן.

ענת מאור: אם חבר הכנסת יחזקאל ירצה, הוא יערער על כך לקראת קריאה שניה ושלישית.

רבקה כהן לוריא: אז מה יקרה אחרי 5 שנים?

ענת מאור: אפשר יהיה להאריך.

רבקה כהן לוריא: לא, מבחינת היישום?

ענת מאור: סליחה, אנחנו לא אומרים שלא יהיה יישום.

ענת מאור: רוח החוק לא יכולה לקחת לעצמה לקרן הזאת גם את כל הפיקוח וכל האכיפה.

ענת מאור: אני רוצה לקוות שביום ד' ה-20 לחודש לא מפזרים את הכנסת וגם לא את השרים.

ענת מאור: החוק לא מתכוון להחליף עכשיו את הממשלה ולכן אני מבטלת את עניין האכיפה.

רבקה כהן לוריא: אין כאן בכלל סעיף שמדבר על האכיפה.

ענת מאור: אני רוצה לחזור ולהדגיש לגבי כל נושא האכיפה: אנחנו מדינה עם תרבות, שיש לה חוקים נהדרים אבל לא מיושמים.

ענת מאור: עם כל הבעיתיות של זה, אי אפשר דרך חוק שדן בהקמת קרן מחקר, להטיל את כל נושא האכיפה.

רבקה כהן לוריא: אבל הקרן הזאת מאוד ספציפית.

רבקה כהן לוריא: זה לא אקדמיה שנותנת המון אפשרויות למחקרים תשתיתיים אלא זה משהו מאוד ספציפי למטרה מאוד ספציפית.

רבקה כהן לוריא: אז איפה השיניים כאן?

ענת מאור: הייתי נורא רוצה שיהיו, אבל זה רק מחקר.

יובל פורת: לסוגיית המימון: אני מבקש לתת לכם סקירה קצרה מאוד על מה שקורה היום בחברות הסלולר:

יובל פורת: חברות הסלולר נדרשות על ידי גופים שונים ומשונים כמו למשל על ידי המרכז לשלטון מקומי ברשויות מקומיות, לעצב את מתקני התקשורת בעלויות גבוהות מאוד.

יובל פורת: הן נדרשות על ידי אותן רשויות לעשות מערך הסברה.

יובל פורת: ..

ענת מאור: ובכל זאת אנחנו רואים שלושה ארבעה עמודים בכל מקום במקום שיהיה אחד משותף...

ענת מאור: אנחנו לא רואים שכאזרחים, אנחנו נהנים מהתחרות.

יובל פורת: אני חושב שבטווח הארוך, אנחנו כבר מתחילים לראות, ובשנה שנתיים הקרובות יראו את זה באופן הרבה יותר משמעותי.

ענת מאור: שיהיה עמוד אחד לכולם?

ענת מאור: לא יכולתם לדלג על בזבוז המשאבים וקלקול איכות הסביבה?

יובל פורת: אני הכתובת הלא נכונה לזה, משום שאני מייצג את חברת "פרטנר".

יובל פורת: לפעמים צריך לשלם שכר לימוד מסוים.

יובל פורת: אנחנו הקמנו פורום סלולרי לצרכים האלה, אנחנו ממנים אותו ועכשיו מגיע מס חדש שמטילים רק על החברות הסלולריות בשלב הזה.

ענת מאור: לא, גם על היבואנים.

יובל פורת: עוד חזון למועד.

יובל פורת: יש לא מעט גורמים קורנים נוספים במשק הישראלי ובעולם בכלל: חברת חשמל הוזכרה כאן למשל ובזק, שלמיטב ידיעתי פוגעות בצורה הרבה יותר חמורה מאשר חברות הסלולר, נזקים שהרבה פחות מודעים להם.

יובל פורת: אני מניח שהמחקרים האלה שיהיו או שיעשו, יהיו נכונים גם לגבי הגורמים הללו.

יובל פורת: לכן, אני חושב שאם מטילים מס כזה, אז צריך להטיל אותו על כולם בצורה שוויונית ולא להטיל אותו בצורה פרסונלית, רק על חברות הסלולר, כי זה הנושא שבכותרות.

יובל פורת: אני אומר זאת בזהירות רבה.

יובל פורת: אני חושב שלאור עמדת משרד האוצר, גם בעניין המיסוי, ההליך הזה טיפה מקדים את זמנו.

יובל פורת: לאור העובדה שמשרדי הממשלה או הממשלה בעצם מתנגדת לו והוא הובא לפה בהליך שהממשלה לכאורה תומכת בו, זה הליך שנעשה מוקדם מידי והוא לא נכון.

ענת מאור: היית בישיבה הקודמת?

יובל פורת: לא הייתי.

ענת מאור: תודה.

ענת מאור: אני מסכמת.

ענת מאור: ..

תמי שוחט: הייתי רוצה לבקש שתהיה התייחסות למה שהעליתי קודם בעניין משרד הבריאות, שהוא רק נציג אחד מבין שמונה והוא במיעוט, למרות שההיבט העיקרי של הבריאות הוא נתח הרבה יותר גדול.

ענת מאור: אני לא רואה פיתרון לזה.

ענת מאור: אם למישהו יש פיתרון יצירתי, בבקשה.

תמי שוחט: למה לא את מה שהעלינו, שאחוז מסויים ילך לצרכי עידוד.

ענת מאור: לא, אני חושבת שאת זה אנחנו לא יכולים לעשות.

ענת מאור: אבל קידום, עידוד וביצוע מחקרים לגילוי השפעות בריאותיות.

ענת מאור: .. אני חושבת ש לא נוכל לקבל את האחוז המסויים.

הלית ברק: בסעיף 6 קבועות סמכויות ההנהלה וקבוע שההנהלה תוכל לפעול לקידום מטרות הקרן.

הלית ברק: הביאו לידי הערה נכונה, שאם הקרן מוסמכת לפעול לאותן מטרות, ודאי וודאי שחייבים לחייב אותה להתייעץ עם אותן מועצות שהקמנו בחוק.

הלית ברק: אנחנו לא יכולים לתת להנהלה לתת את הסמכות המלאה לפעול, בלי לקבוע בחוק שהיא מחוייבת להיוועץ עם אותן מועצות.

הלית ברק: הן עם המועצה המייעצת והן עם המועצה הכללית של נציגי הציבור.

ענת מאור: המועצה המדעית תהיה כולל נציגי ציבור או שתהיינה שתי מועצות?

הלית ברק: זה מה שאני רוצה לומר.

הלית ברק: מדובר במועצה אחת.

הלית ברק: בנוסף, הייתי מעונינת לדעת מי אותם החברים שיושבים במועצה המדעית ומי ממנה אותם ומי קובע מי הם, כפי שעשינו לגבי הנהלת הקרן.

ענת מאור: מי יטפל בזה?

חגית מסר ירון: באופן טבעי זו צריכה להיות הוועדה הבין משרדית לקרינה אלקטרו מגנטית.

הלית ברק: שהוועדה המדעית תהיה בעצם הוועדה הבין משרדית?

ענת מאור: לא.

ענת מאור: היא תמנה.

ענת מאור: ..

טל גיז: אבל השאלה היא אם לוועדה הבין משרדית אפשר לתת מעמד כזה בחוק?

רונן הראובני: אם אנחנו מחפשים ועדה מדעית, יש במדינת ישראל בערך 7 עד 9 אנשים שמתעסקים בזה, חציים יושבים פה וכולם מכירים האחד את השני.

רונן הראובני: הנהלת הקרן יכולה למנות אותנו.

רונן הראובני: אנחנו אנשי מקצוע בנושא וכולנו יושבים באותן ועדות.

ענת מאור: ברשותכם, אני רוצה לסכם את הדיון.

ענת מאור: אני רוצה להודות לכל הבאים והבאות ולהודות על שיתוף הפעולה והעבודה היעילה.

ענת מאור: כמו כן, אני לא אומרת שהכל היה בהסכמה ולגבי המחלוקות העיקריות אמרתי את החלטתנו.

ענת מאור: כמו כן, יש לכם עבודה רבה.

ענת מאור: אני אומרת זאת לכולם ולעורכת הדין הלית ברק ואני מבקשת מעורכי הדין של משרד המשפטים, התקשורת, המדע, הבריאות ואיכות הסביבה, לקבוע ישיבה נוספת.

ענת מאור: החוק הזה חייב לעבור בקריאה ראשונה לפני פיזור הכנסת.

ענת מאור: ההבדל בין חוק בקריאה טרומית לחוק בקריאה ראשונה הוא גדול מאוד מבחינת הפרוצדורה, כי בקריאה ראשונה אפשר להחיל עליו רציפות.

ענת מאור: לכן, העבודה חייבת להיעשות מחר או ביום חמישי על פי מה שהחלטנו, וכל הערה משפטית שנתקבלה, בבקשה להכניס אותה.

ענת מאור: אם ישארו דברים, יש להתייעץ איתי או עם המציע לקראת הניסוח לקריאה ראשונה.

ענת מאור: בבקשה לעשות כך.

ענת מאור: אני רוצה להזכיר לכם שלאחר מכן יש הכנה לקריאה שניה ושלישית.

ענת מאור: לא נפתח את כל הדיון מחדש, אבל כמובן שמורה הזכות לערער לתיקונים נוספים, אם כי את עיקר העבודה לקחנו על עצמנו ועשינו לקראת קריאה ראשונה.

ענת מאור: אני שומעת שיש פה תקלה טכנית עם משרד המשפטים לגבי החקיקה כולה.

ענת מאור: אני מבקשת ממנהלת הוועדה הגברת ענת לוי, לפנות לשר המשפטים וגם אני אעשה זאת, כי לא יכול להיות שיש עכשיו הנחייה מטעם הגברת נגה אנתבי, ששום דבר לא יועבר לנוסח הכחול עד גמר המושב.

ענת מאור: לא זאת ההנחיה שקיבלנו כיושבי ראש של הועדות.

ענת לוי: זה היה בתיאום אתה.

ענת מאור: אני אומרת בכעס ובטענה שלא יתכן שב-18 לחודש, כשהכנסת מתפזרת ב-2 לאוגוסט, עבודת חקיקה שנעשית בוועדות לא תגיע לידי דיון במליאה עד ה-2 לאוגוסט.

ענת מאור: אני מבקשת להעביר את המסר באופן רשמי מטעמי הן ליושב ראש הכנסת והן לשר המשפטים.

ענת מאור: נעבור להצבעה: בעד - 1 נגד - אין מתנגדים - אין הצעת החוק אושרה לקריאה ראשונה.

ענת מאור: אני מודה לכולם.

ענת מאור: הישיבה נעולה.